 tabanayaan, waxaanu ugu horeyn uu yidhi Xukuumaddihii kala dambeeyey ee Kulmiye dhabihii saxda ahaa umay marin Ictiraaf raadinta, mana garanayaan sida loo raadiyo, hababka ugu fudud ee Ictiraaf lagu raadin karaa, waxa weeye iyada oo lala fadhisto, cidii aynu isku tagnay 1960, oo ah Somaliya, oo aynu waliba la doodno, oo doodeena soo bandhigno, isla markaana garteena ay Somali dhagaysto, sida Somalida Itoobiya, Somalida Kenya iyo Jabuuti, Dawladdaha ugu horeeya ee arintan goob joog ka noqonayaana waa inay noqdaan Dawladdaha Geeska Afrika,waxaynu inagu meesha u galnay may ahayn wax kale ee waxay ahayd in Somalida oo dhan isku keeno, Somaliduna maanta waa taas cid waliba meesheedii hagaajisatay, inagu waxaynu ku dacwiyeyno waa inaynu dalkeena iyo Somaliland hagaajisano, Somaliyana dalkeeda hagaajisato, haddii ay is af garano Somaliya oo aynu qancino, Caalamkuna uu ina ogolaanayaa, oo uu ina ictiraafayaa, oo Caalamku wuxuu leeyahay idinka ayaa isku tagay markii hore ee imikana wada hadala, oo noola kaalaya waxaad isla ogoshihiin. 